text: उन्होंने कहा कि देश के हर हिस्से के लोग चाहते हैं कि केन्द्र सरकार एक अध्यादेश लाए ताकि अयोध्या में यथाशीघ्र राम मंदिर का निर्माण हो सके. हरियाणा सरकार में मंत्री विज अपने विवादास्पद बयानों के लिए जाने जाते हैं. इसके पहले उन्होंने कांग्रेस अध्यक्ष राहुल गांधी की तुलना घातक निपाह वायरस से की थी. उन्होंने लोगों को चेतावनी भी दी थी कि जो लोग गौमांस के बिना नहीं रह सकते, वे हरियाणा में प्रवेश ना करें.